# இணையவழி ஒலி பரிமாற்றம்

## சவால்கள்

### அவசர அழைப்புகள்

புவியியல் ரீதியாக நெட்வொர்க்கில் உள்ள பயனரின் இடத்தைக் கண்டறிதல் சிக்கலாக இருப்பது IP இன் இயல்பாகும். அதனால் அவசர அழைப்புகளை, அருகில் உள்ள கால் சென்டருக்கு எளிதில் அனுப்ப முடியாது. சில நேரங்களில், VoIP அமைப்புகள் அவசர அழைப்புகளை குறிப்பிட்ட துறையில் உள்ள சாதாரண தொலைபேசி இணைப்புகளுக்கு அனுப்பிவிடலாம். அமெரிக்காவில், ஒரு முக்கிய காவல் துறை இந்த செயல்பாடு பொதுமக்களுக்கு ஆபத்தை ஏற்படுத்தும் என்பதால் கடுமையாக எதிர்ப்பு தெரிவித்துள்ளனர்.  
ஒரு நிலையான தொலைபேசி இணைப்பு ஒரு தொலைபேசி எண்ணுக்கும் ஒரு இடத்திற்கும் இடையில் நேரடியாக தொடர்பு கொண்டிருக்கும். ஒரு தொலைபேசி இணைப்பில் குறிப்பிடப்பட்டிருக்கும் ஒரு ஜோடி கம்பிகள் தொலைபேசி நிறுவனத்தின் எக்ஸ்சேஞ்ச் உள்ள இடத்துடன் தொடர்பு கொண்டிருக்கும். இணைப்பு இணைக்கப்பட்டவுடன், தொலைபேசி நிறுவனம் அந்த கம்பியுடன் தொடர்புடைய வீட்டு முகவரியைச் சேமித்துக் கொள்ளும், மேலும் இந்த முகவரிக்கும் எண்ணுக்கும் உள்ள தொடர்பு மிகவும் அரிதாகவே மாற்றமடையும். ஒரு அவசர அழைப்பு ஒரு எண்ணிலிருந்து வந்தால் பின்னர் அது இருக்கும் இடம் எளிதாகத் தெரியும்.  
IP உலகத்தில் இது மிகவும் எளிதானதல்ல. ஒரு அகலப்பட்டை வழங்குநருக்கு கம்பிகள் முடிவடையும் இடம் தெரிந்திருக்கலாம், ஆனால் இதனைக் கொண்டு அந்த இடத்தில் ஒரு IP முகவரியை குறிக்க வேண்டும் என்ற கட்டாயமில்லை. IP முகவரிகள் பொதுவாக இயக்கமுறையில் ஒதுக்கப்படுகிறது, அதனால் ஆன்லைன் அணுகலுக்காக அல்லது அகலப்பட்டை ரவுட்டர் உபயோகத்தில் இருக்கும் போது ISP ஒரு முகவரியை ஒதுக்கலாம். ISP தனிப்பட்ட IP முகவரிகளைக் கண்டறிய முடியும், ஆனால் அதற்கு ஏற்றவகையில் அது எந்த இடத்தில் உள்ளது என்பதைத் தெரிந்திருக்க வேண்டும் என்ற அவசியம் இல்லை. அகலப்பட்டை சேவை வழங்குநருக்கு இடம் தெரிந்திருக்கலாம், ஆனால் அந்த இடத்தில் பயன்பாட்டில் உள்ள IP முகவரியைக் கண்டறிவது சிரமம்.  
IP அதிக அளவில் இடம்பெயர்தலை அனுமதிக்கிறது என்பதால் இதில் பல சிக்கல்கள் இருக்கின்றன. எடுத்துக்காட்டாக, ஒரு அகலப்பட்டை இணைப்பை ஒரு நிறுவனத்திற்கு சொந்தமான ஒரு வெர்ச்சுவல் பிரைவேட் நெட்வொர்க் அழைப்பாகப் பயன்படுத்தலாம். இவ்வாறு செய்வதால், அந்த IP முகவரி அந்த ISP இன் முகவரி என்பதற்கு பதிலாக அந்த நிறுவனத்தின் சார்புடைய பயன்பாட்டிற்கு வந்துவிடுகிறது, அதனால் பல கிலோமீட்டர்கள் தொலைவில் இருப்பவர்கள் அல்லது மற்றொரு நாட்டிலேயே இருப்பவர் கூட அந்த இணைப்பைப் பயன்படுத்த முடியும். மற்றொரு எடுத்துக்காட்டு பின்வருமாறு: ஒரு வேளை *எடுத்துக்காட்டாக* ஒரு 3G மொபபல் கைக்கருவி அல்லது USB கம்பியில்லா அகலப்பட்டைப் பொருத்தி போன்ற மொபைல் தரவு பயன்படுத்தப்பட்டால், IP முகவரி எந்த இடத்துடனும் தொடர்பில் இருக்காது, மேலும் ஒரு மொபைல் பேசி பயனர் நெட்வொர்க் எல்லை உள்ள எங்கு வேண்டுமானாலும் இருக்கலாம், மற்றொரு மொபைல் நிறுவனத்தின் மூலம் ரோமிங்கில் இருந்து கூட தொடர்பில் இருக்கலாம்.  
சுருக்கமாக, IP முகவரிக்கும் இருக்கும் இடத்திற்கும் இடையில் எந்தத் தொடர்பும் இல்லை, அதனால் முகவரியும் கூட அவசர சேவைக்கான எந்த பயனுள்ள தகவலையும் வெளிப்படுத்தாது.  
VoIP நிலையில், ஒரு தொலைபேசி அல்லது நுழைவாயில் பயனர்பெயர் மற்றும் கடவுச்சொல் ஆகியவற்றைப் பயன்படுத்தி SIP ரெஜிஸ்ட்ராரைக் கொண்டு கண்டறிந்துகொள்ளலாம். ஆகவே இந்தச் சூழ்நிலையில், இண்டர்நெட் டெலிபோனி சர்வீஸ் புரொவைடருக்கு (ITSP) குறிப்பிட்ட பயனர் ஆன்லைனில் இருக்கிறாரா என்பதும் பயனருடன் தொடர்புடைய குறிப்பிட்ட தொலைபேசி எண் இருந்தால் அதும் தெரியும். எனினும், எப்படி அந்த IP போக்குவரத்து உபயோகப்படுத்தப்பட்டது என்பதைக் கண்டறிய முடியாது. IP முகவரியானது தற்போது இருக்கும் இடத்திற்கான தகவலை வழங்க வேண்டிய அவசியம் இல்லை என்பதால், இன்றைய தினத்தில் பயனர் மற்றும் அவர் தொலைபேசியை வாங்கும் போது கொடுத்திருந்த இடத்தின் முகவரி ஆகியவற்றைக் கண்டறிய தரவுத்தளத்தைப் பயன்படுத்துவதே ஒரு "சிறந்த முயற்சி" எனக் கருதப்படக்கூடிய அணுகுமுறை ஆகும், ஆனால் இது ஒரு சரியில்லாத தீர்வாகும் என்பது தெளிவு.  
VoIP மேம்படுத்திய 911 (E911) என்பது மற்றொரு முறை ஆகும், இதில் அமெரிக்காவில் உள்ள VoIP வழங்குநர்கள் அவசர சேவைகளைச் செய்ய முடியும். VoIP E911 அவசர-அழைத்தல் முறையில், கம்பியில்லா தகவல்தொடர்புகள் மற்றும் பொதுமக்கள் பாதுகாப்புச் சட்டம் 1999 இன் அடிப்படையில், அழைக்கும் நபரின் தொலைபேசி எண்ணை ஓர் இருப்பிடத்தின் முகவரியுடன் தொடர்புபடுத்திப் பதிவு செய்ய வேண்டியது அவசியமாக உள்ளது. அனைத்து "ஒன்றுக்கொன்று இணைக்கப்பட்ட" VoIP வழங்குநர்கள் (PSTN முறை அணுகலை வழுங்குபவர்கள்) தங்கள் வாடிக்கையாளர்களின் E911 ஐ வைத்திருக்க வேண்டியது அவசியம். சேவை பொதுவாக அனலாக் தொலைபேசி சேவையைப் போலவே, VoIP E911 இல் சந்தாதாரரின் ஒவ்வொரு இணைப்பிற்கும் கூடுதலாக மாதாந்திர கட்டணம் வசூலித்துக் கொண்டு வழங்கப்படுகிறது. E911 இல் பங்குபெறுதல் கட்டாயமில்லை, மேலும் வாடிக்கையாளர்கள் விருப்பத்தின் அடிப்படையில் E911 சேவையைப் பெறாமல் இருக்கவும் அவர்களது VoIP இணைப்புகளில் இருந்து முடக்கி வைக்கவும் முடியும். VoIP E911 பெரும்பாலான VoIP வழங்குநர்களால் அவசர சேவை இயக்குபவர்களுக்கு இருக்கும் இட முகவரி வழங்குவதன் மூலம் வெற்றிகரமாகப் பயன்படுத்தப்பட்டுவருகிறது.  
அவசர சேவை முறை இயக்கமில்லா அட்டவணை தேடல் சார்ந்ததாக இருப்பது VoIP E911 இல் உள்ள ஒரு குறைபாடு ஆகும். செல்லுலார் தொலைபேசிகளின் அழைப்புகளைப் போலல்லாமல், E911 அழைப்பின் இடத்தை GPS உதவியுடன் அல்லது மற்ற முறைகளின் மூலம் கண்டறிந்து விட முடியும், ஆனால் சந்தாதாரர்கள் அவர்களது அவசர கால முகவரியைத் தொடர்ந்து சிரத்தையுடன் புதுப்பித்து வந்தால் மட்டுமே VoIP E911 தகவல் துல்லியமானதாக இருக்கும். அமெரிக்காவில், கம்பியில்லாத் தகவல்தொடர்புகள் மற்றும் பொதுமக்கள் பாதுகாப்புச் சட்டம் 1999, அவசர கால தகவல் புதுப்பிக்கப்படுவதன் பொறுப்பு முழுவதும் சேவை வழுங்குநருக்கு இல்லை சந்தாதாரர்களுக்கே இருக்கிறது என்று விட்டு விட்டது.